Agymenők

Az ***Agymenők*** (eredeti cím: *The Big Bang Theory*, szó szerint: *Az ősrobbanás-elmélet*) 2007-ben indult amerikai televíziós filmsorozat, műfaja szitkom. Készítői Chuck Lorre és Bill Prady, akik egyben vezető producerei a sorozatnak, Lee Aronsohn és Steven Molaro vezető írókkal együtt. A sorozat első adása Amerikában 2007. szeptember 24-én volt az amerikai CBS csatornán, és miután az első két évad sikeresnek bizonyult, a CBS 2011. január 22-én bejelentette, hogy a csatorna megrendelte további három évad elkészítését. Az eredeti amerikai változat és a magyar szinkronos részek is nevetés hangsávval együtt kerültek vetítésre.

A sorozatnak egy spin-off-sorozata is fut, Az ifjú Sheldon címen, ami Sheldon gyerekkoráról szól.

A történet a kaliforniai Pasadena városában játszódik. Itt él egy bérelt lakásban a két főszereplő Caltech-tudós: a kísérleti fizikus Leonard Hofstadter és az elméleti fizikus Sheldon Cooper. Két legjobb barátjuk is állandó szereplője a sorozatnak: Howard és Rajesh. Howard gépészmérnök és Rajesh asztrofizikus a Caltechen. Életüket mindjárt az első epizódban felforgatja egy csinos, szőke pincérlány, Penny érkezése a szemben lévő lakásba. A négy zseni gondolkodásmódja és „kockasága” merőben eltér az átlagos életet élő emberek életvitelétől, ami a poénok egyik fő forrásává válik

A sorozat fő értékét a humoron túl az adja, hogy két eltérő közösséget egyfajta kultúr-relativista módon képes bemutatni. Penny az egyik epizódban jut arra a felismerésre, hogy Sheldonék a maguk világában ugyanolyan menők, mint az ő közönséges világában a sztárok. Leonardot egészen szerethető figuraként sikerül eladni, és Sheldon minden egzotikusságával egyetemben részben mindenkinek elfogadható főszereplő.

A sorozatból Magyarországon 5 évad volt látható a Cool TV műsorán. 2012-től az RTL Klub-on is látható volt. 2013-tól, a hatodik évadtól a sorozatot a Comedy Central sugározta. A sorozatból 12 évad készült.

## Szereplők

### Mellékszereplők

Megjegyzések

1. ↑ Annak ellenére, hogy az egyik főszereplőnek, Pennynek a hangja, ugyanakkor ő (is) volt Sarah Michelle Gellar magyar hangja a Buffy sorozatban.

## Epizódok

*Bővebben: Az Agymenők epizódjainak listája*

## Érdekességek, magyar vonatkozások

* A 2. évad 3. részében néhány budapesti srác elhívja Pennyt egy küldetésre, a Fekete Vár ellen az Age of Conan online videójátékban (azonban csak sárkányeledelnek akarják használni).
* A 2. évad 4. részében egy ELTE-s plakát szerepelt, amelyen az alábbi szöveg szerepelt: Eötvös University Campus, Budapest, Hungary.
* A 4. évad 3. részében Sheldon macskákat fogad örökbe, miután összevesznek Amyvel. Az állatokat híres fizikusokról nevezi el, egyikük Teller Edéről kapja a nevét.
* Az 5. évad 21. részében egy jelenetben szerepel Stephen Hawking elméleti fizikus, aki korábban vendégprofesszor volt az egyetemen, ahol a sorozat játszódik. Stephen Hawking több későbbi epizódban is feltűnik.
* A nyugat-brazíliai Euglossa bazinga méhfaj a Sheldon Cooper által használt *Bazinga!* felkiáltásról kapta nevét.
* Stuart képregényboltjában számos alkalommal Warhammer Online plakátok láthatók, minden esetben más képpel.
* A 9. évad 24. részében Sheldon szeretné meghívni Rubik Ernőt Penny és Leonard második esküvőjére.
* A 10. évad 7. részében Sheldon és Amy a *Móka és zászlók* adásában Budapest zászlaját mutatják be
* Sok részben látható a konyhában lévő Rubik-kocka, valamint egy zsebkendőtartójuk is van erről a mintáról.
* A sorozat több részében is feltűnnek valós személyek, akik magukat alakítják. Például Charlie Sheen, Stan Lee, Stephen Hawking, Neil deGrasse Tyson, James Earl Jones, Will Wheaton, Bill Nye, Elon Musk, Adam West, Mark Hamill, Nathan Fillion
* Howardék konyhájában található egy piros-fehér-zöld színű konzervdoboz.
* A 9. évad 20. részében a szinkronban Howard Wolowitz hangja szólal meg Leonardé helyett.
* A 10. évad 10. részében feltűnik Christopher Lloyd egy rövid szerepben.
* A 11. évad 16. részében Howard 2. gyerekének nem tudják, hogy mi legyen a neve. A lehetőségek között a Houdini név is felmerül.
* A 11. évad 20. részében, szinkronban Sheldon megkérdezi Amyt, hogy milyen volt a legénybúcsúja, miközben lánybúcsúja volt.
* A 9. évad 13. részében, szinkronban, amikor Sheldon betegségére tekintenek vissza: Raj kéri Sheldont, hogy Amy hadd vizsgálja meg, miközben az akkori barátnőjéről, a bőrgyógyász Emilyről van szó.

### A főcímben feltűnő képek

A főcímben, mikor a Föld történetét mutatják be gyorsan pergő képekben, többek között az alábbi képek tűnnek elő egy pillanatra: Naprendszer, bolygók, Föld, vulkán, páfrány, dinoszaurusz, mamut, majom, ősember, kerék, barlangrajzok, Stonehenge, moaik, Chichén Itzá, piramisok, Szfinx, Siva, Mózes, Akropolisz, a kínai nagy fal, Notre Dame, Tádzs Mahal, Pisai ferde torony, Vitruvius-tanulmány, Viking hajók, Szent Johanna, az amerikai 1 dolláros, a függetlenségi nyilatkozat, Abraham Lincoln, Benjamin Franklin, amerikai polgárháború, gőzmozdony, aranyásók, távíró, sárga bogárhátú, amerikai szesztilalom, izzólámpa, a londoni Tower Bridge, Eiffel-torony, Szabadság-szobor, női aratók az USA-ban, Ford T-modell, kétfedeles repülőgép, Rushmore-hegy, Albert Einstein rajzolt képe, bombázó repülőgépek, Tömeg-energia ekvivalencia, egy Pollock-festmény, autó az 1950-es évekből, közösségi zenelejátszó, űrhajós, Space Shuttle fellövés, orvosi operáció, integrált áramkör, számítógép, 3,5 collos hajlékonylemez, Empire State Building, metró, „Hollywood” felirat, görkorcsolya, robot, walkman, személyi számítógép, rapperek, mobiltelefon, parabolaantennák, gördeszkás, graffiti, hódeszkás, videókonzolok, olajkút, videótelefon, tűzijáték, SBB RABDe 500 sorozatú villamos motorvonat.

## Jegyzetek

1. ↑ Seidman, Robert (January 12, 2011). "Bazinga!" 'The Big Bang Theory' Renewed for Three Years. *TV By the Numbers*. Archived from the original on január 29, 2012. Retrieved on június 20, 2011.
2. ↑ Az ELTE is feltűnik a Big Bang Theory-ben
3. ↑ Professor Stephen Hawking films Big Bang Theory cameo
4. ↑ Új méhfajt neveztek el az Agymenők után

## Források

* mefi.be (magyarul)
* sorozatjunkie.hu (magyarul)
* The big bang theory (angolul)
* TCA díj (angolul)

## További információk

Sablon:Filmlinkek

* Sablon:Tv.com show
* Sorozatguru (magyarul)
* Agymenők rajongói oldal (magyarul)
* Agymenők Facebook oldal (magyarul)
* Sheldon és Leonard apartmanja (angolul)
* Sheldon és Leonard (Penny és Leonard) lakásának alaprajza
* Sheldon, Leonard és Penny apartmanja (angolul)
* Infók a 12. (és egyben utolsó) évaddal kapcsolatban

**Lua-hiba a(z) Modul:Authority\_control modulban a(z) 325. sorban: attempt to index field 'wikibase' (a nil value)**

* **Filmművészet-portál**
* **USA-portál**